

**COD DE CONDUITĂ PENTRU PREVENȚIA ȘI SANCȚIONAREA XENOFOBIEI, RADICALIZĂRII ȘI DISCURSULUI INSTIGATOR LA URĂ ÎN CADRUL UNIVERSITĂȚII „VALAHIA” DIN TÂRGOVIȘTE**

**CD 5**

 **Aprobat Senat:**

 **Conf. univ. dr. Claudia GILIA**

|  |  |  |  |
| --- | --- | --- | --- |
| Responsabilități | Nume, prenume | Funcția | Semnătura |
| Elaborat | Ioana Ofelia DOROFTEI | Secretar Șef universitate |  |
| Verificat | Conf. univ. dr. Adrian ȚUȚUIANU | Vicepreședinte Senat, Președinte comisia pentru regulamente, metodologii și proceduri |  |
| Avizat | Conf. univ. dr. ing. Ioan Corneliu SĂLIȘTEANU | Rector |  |
| EDIŢIA: 1 |  | REVIZIA: 0 1 2 3 4 5 |
|  |  |  |
|

|  |
| --- |
| Intră în vigoare începând cu data de: ...... |
| Aprobat **HSU nr.** ..... |

 |

**CUPRINS**

[CAPITOLUL I 3](#_Toc180224091)

[DOCUMENTE DE REFERINȚĂ 3](#_Toc180224092)

[CAPITOLUL II 3](#_Toc180224093)

[DISPOZIȚII GENERALE 3](#_Toc180224094)

[CAPITOLUL III 4](#_Toc180224095)

[ASPECTE PRIVIND PREVENŢIA XENOFOBIEI, RADICALIZĂRII ŞI DISCURSULUI INSTIGATOR LA URĂ 4](#_Toc180224096)

[CAPITOLUL IV 5](#_Toc180224097)

[SANCŢIONAREA XENOFOBIEI, RADICALIZĂRII ŞI 5](#_Toc180224098)

[CAPITOLUL V 6](#_Toc180224099)

[DISPOZIȚII FINALE 6](#_Toc180224100)

# CAPITOLUL I

# DOCUMENTE DE REFERINȚĂ

1. Legea nr. 157/02.07.2022 privind unele măsuri pentru prevenirea și combaterea antisemitismului.
2. Legea învăţământului superior nr. 199/2023, cu modificările şi completările ulterioare.
3. Legea nr. 286/2009 privind Codul Penal cu modificările și completările ulterioare.
4. Ordinul ministrului educaţiei nr. 4043/2024 privind aprobarea Codului de conduită pentru prevenţia şi sancţionarea xenofobiei, radicalizării şi discursului instigator la ură.
5. Strategia națională pentru prevenirea și combaterea antisemitismului, xenofobiei, radicalizării și a discursului instigator la ură 2024-2027.

# CAPITOLUL II

# DISPOZIȚII GENERALE

**Art. 1.** Prezentul cod reglementează aspectele generale cu privire la prevenția și sancționarea xenofobiei, radicalizării și discursului instigator la ură în cadrul Universității „Valahia” din Târgoviște.

**Art. 2.** Scopul prezentului cod este de a preveni replicarea ȋn cadrul Universitǎţii „Valahia” din Târgoviște a evoluţiilor negative ȋnregistrate ȋn alte ţǎri ȋn urma faptelor asociate antisemitismului, xenofobiei, radicalizării şi discursului instigator la ură şi de a combate atitudinile şi comportamentele care conduc la astfel de fapte.

**Art. 3.** (1) Xenofobia, radicalizarea şi discursul instigator la ură sunt ȋncǎlcǎri directe ale principiilor libertǎţii, democraţiei, ale respectǎrii drepturilor omului şi libertǎţilor fundamentale şi ale statului de drept, principii pe care se ȋntemeiazǎ Uniunea Europeanǎ şi care sunt comune statelor membre.

(2) Universitatea „Valahia” din Târgoviște ȋşi asumǎ responsabilitatea de a asigura un mediu universitar fǎrǎ stereotipuri, intoleranţǎ şi discriminare şi de a stabili obiective, respectiv de a lua mǎsuri prin care sǎ fie prevenite şi combǎtute xenofobia, radicalizarea şi discursul instigator la ură.

**Art. 4.** Activităţile privind prevenirea şi combaterea antisemitismului, xenofobiei, radicalizării şi discursului instigator la ură se subsumează, în totalitatea lor, următoarelor principii, a căror respectare este esenţială şi obligatorie:

**a)** **principiul respectării drepturilor şi libertăţilor fundamentale ale omului** – toate activităţile desfăşurate pentru prevenirea şi combaterea antisemitismului, xenofobiei, radicalizării şi discursului instigator la ură se desfăşoară cu respectarea prevederilor convenţiilor şi tratatelor internaţionale privind drepturile şi libertăţile fundamentale ale omului, la care România este parte;

**b) principiul legalităţii** - activităţile se desfăşoară în baza legii şi în conformitate cu aceasta;

**c) principiul prevenirii** - presupune că întreaga activitate desfăşurată trebuie să asigure prevenirea antisemitismului, xenofobiei, radicalizării şi discursului instigator la ură, atât printr-o bună cooperare între instituţiile şi organizaţiile implicate, cât şi printr-o coordonare eficientă a implementării măsurilor la nivelul Universității „Valahia” din Târgoviște;

**d) principiul parteneriatului public-privat** - presupune cooptarea societăţii civile în activităţile concrete de implementare a măsurilor de prevenire şi combatere a antisemitismului, xenofobiei, radicalizării şi discursului instigator la ură, precum şi consultarea membrilor comunităţii academice în cadrul procesului decizional;

**e) principiul proporţionalităţii** - presupune că niciuna dintre acţiunile întreprinse nu trebuie să depăşească nivelul necesar pentru realizarea obiectivelor stabilite.

# CAPITOLUL III

# ASPECTE PRIVIND PREVENŢIA XENOFOBIEI, RADICALIZĂRII ŞI DISCURSULUI INSTIGATOR LA URĂ

**Art. 5.** Universitatea „Valahia” din Târgoviște încurajează membrii comunităţii universitare să creeze şi să întreţină un climat etic favorabil dezvoltării de relaţii armonioase, raţionale şi echilibrate, care garantează manifestarea personalităţii, în spiritul colegialităţii şi al respectului reciproc.

**Art. 6.** Membrii comunităţii universitare care asistă sau împotriva cărora sunt îndreptate faptele asociate antisemitismului, xenofobiei, radicalizării şi discursului instigator la ură sunt încurajaţi să le raporteze în scris şi să solicite sprijin Comisiei de etică universitară.

**Art. 7.** La nivelul Universitǎţii „Valahia” din Târgoviște se iau măsuri pentru prevenirea, identificarea, analizarea şi soluţionarea situaţiilor asociate faptelor de antisemitism, xenofobie,

radicalizare şi discurs instigator la ură, înainte ca acestea să devină o problemă pentru universitate. În acest sens, Universitatea „Valahia” din Târgoviște poate organiza periodic activităţi de evaluare anonimă a experienţei membrilor comunităţii universitare, în vederea identificării faptelor interzise în spaţiul universitar.

# CAPITOLUL IV

# SANCŢIONAREA XENOFOBIEI, RADICALIZĂRII ŞI

**DISCURSULUI INSTIGATOR LA URĂ**

**Art. 8.** În spaţiul universitar sunt interzise următoarele fapte:

a) promovarea simbolurilor identitare, imaginilor şi faptelor cu caracter fascist, legionar, rasist sau xenofob;

b) promovarea cultului persoanelor vinovate de săvârşirea unor infracţiuni de genocid contra umanităţii şi de crime de război;

c) promovarea unor idei, simboluri sau doctrine care susţin şi promovează regimuri cu caracter totalitar, antisemit, extremist, fascist, iredentist, rasist, şovinist sau xenofob, dovedite a încălca drepturile şi libertăţile fundamentale ale omului, cu excepţia situaţiei în care acestea sunt conţinute de o disciplină/un material de studiu;

d) activităţile membrilor comunităţii universitare care presupun radicalizarea şi promovarea discursului instigator la ură.

**Art. 9.** (1) Orice persoană poate sesiza Comisia de etică universitară cu privire la săvârşirea unei fapte prevăzute la art. 8.

(2) În cazul în care la nivelul universității se constată săvârşirea uneia/unora din faptele prevăzute la art. 8, Comisia de etică universitară se autosesizează şi are obligaţia de a analiza şi soluţiona conform procedurilor proprii sau, în cazul în care soluţionarea excedează sferei de competenţă, de a sesiza organele abilitate ale statului, conform prevederilor legale.

**Art. 10.** Pe perioada desfăşurării analizei sesizării/autosesizării, persoana împotriva căreia a fost formulată beneficiază de prezumţia de nevinovăţie.

# CAPITOLUL V

# DISPOZIȚII FINALE

**Art. 11.** Termenul pentru soluționarea sesizării /autosesizării prevăzute la art. 9 este de maximum 45 zile de la depunerea acesteia.

**Art. 12.** În situația în care sesizarea/autosesizarea nu s-a făcut în termen de 18 luni de la săvârșire, abaterea disciplinară se prescrie.

**Art. 13.** Universitatea „Valahia” din Târgoviște încurajează desfăşurarea activităţilor sub imperiul diversităţii opiniilor de natură ştiinţifică formulate în mediul academic şi sprijină gândirea critică în acest context.

**Art. 14.** Prezentul cod a fost avizat de către Consiliul de Administrație al Universității „Valahia” din Târgoviște în data de ....., a fost aprobat prin Hotărârea Senatului nr. ... din ........... și intră în vigoare de la data aprobării.